എന്നും നന്മകൾ

രഘുനാഥ് പലേരിയുടെ രചനയിൽ സത്യൻ അന്തിക്കാട് സംവിധാനം ചെയ്ത് 1991-ൽ പുറത്തിറങ്ങിയ മലയാളചലച്ചിത്രമാണ് എന്നും നന്മകൾ .  കൈതപ്രം ഗാനങ്ങൾ എഴുതി. ശ്രീനിവാസൻ, ശാന്തി കൃഷ്ണ, ജയറാം എന്നിവർ പ്രധാന കഥാപാത്രങ്ങളെ അവതരിപ്പിക്കുന്ന ചിത്രത്തിൽ ശാരി, ശരണ്യ, കെപിഎസി ലളിത, ഇന്നസെന്റ്, ശങ്കരാടി, ഒടുവിൽ ഉണ്ണികൃഷ്ണൻ, ജഗദീഷ്, മാമുക്കോയ എന്നിവർ മറ്റ് പ്രധാന കഥാപാത്രങ്ങളെ അവതരിപ്പിക്കുന്നു. 

 കഥാംശം  
കോഴിക്കോട് നഗരത്തിൽ ഓഫീസ് അസിസ്റ്റന്റാണ് രാധാദേവി. അവൾ തൊഴിൽ രഹിതനായ ശിവനുമായി പ്രണയത്തിലാണ്. ഇന്ദു, രമ എന്നീ രണ്ട് സുഹൃത്തുക്കളോടൊപ്പം പേയിംഗ് ഗസ്റ്റായി സത്യവതിയമ്മയുടെ വീട്ടിലേക്ക് രാധാദേവി മാറുന്നു. ഒരു ഹോട്ടലിലെ ഹൗസ് കീപ്പിംഗ് സ്റ്റാഫിന്റെ തലവനാണ് ഇന്ദു; ഒരു മാസികയുടെ അസോസിയേറ്റ് എഡിറ്ററായ രമ ഒരു ഫെമിനിസ്റ്റാണ്. ഒരു പെൺകുഞ്ഞുള്ള വിഭാര്യനായ ഡോ. അനിരുദ്ധനെ അവർ കണ്ടുമുട്ടുന്നു. 

പ്രാദേശിക പോസ്റ്റുമാൻ ഉൽപലാക്ഷൻ, പ്രാദേശിക രാഷ്ട്രീയക്കാരനായ തോറ്റ എംഎൽഎ, കോമ്പൗണ്ടർ ഖാദർ എന്നിവരെല്ലാം ചേർന്ന് നിരവധി ഹാസ്യ രംഗങ്ങൾ സൃഷ്ടിക്കുന്നു. അതിനിടെ, തൊഴിലില്ലായ്മയും സാമ്പത്തിക ബുദ്ധിമുട്ടുകളും മൂലം ശിവൻ കഷ്ടപ്പെടുന്നു. അവന്റെ ആത്മാഭിമാനത്തെ അവന്റെ ഏടത്തിയമ്മ ദേവകിയും രാധയുടെ അമ്മാവനും ചോദ്യം ചെയ്യുന്നു.

തൊഴിലില്ലാത്തതിനാൽ രാധയുടെ അമ്മാവനും അമ്മയും ചേർന്ന് രാധയുമായി പിരിയാൻ ശിവൻ നിർബന്ധിതനാകുന്നതോടെ ഇതിവൃത്തം മുറുകുന്നു. പിന്നീട് രാധ ഡോക്ടർ അനിരുദ്ധന്റെ മകളുമായി അടുപ്പത്തിലാകുന്നു. കുട്ടിയോടുള്ള അവളുടെ വാത്സല്യം കണ്ട് ഡോ.അനിരുദ്ധൻ രാധാദേവിയൊഡു വിവാഹം അഭ്യർത്ഥിക്കുന്നു. അതിനിടെ, കൊൽക്കത്തയിലെ ഒരു കമ്പനിയിൽ തനിക്ക് ജോലി ലഭിച്ചുവെന്ന വാർത്തയുമായി ശിവൻ കോഴിക്കോട് രാധാദേവിയെ കാണാൻ വീണ്ടും വരുന്നു. ഹൃദയം തകർന്ന രാധാദേവി, താൻ അനിരുദ്ധനെ വിവാഹം കഴിക്കാൻ തീരുമാനിച്ചതായും ദിവസങ്ങൾക്കുള്ളിൽ ഒരു രജിസ്ട്രാർ ഓഫീസിൽ വിവാഹം നടക്കാൻ പോകുന്നതായും വെളിപ്പെടുത്തുന്നു. ശിവൻ ഇത് സ്വീകരിച്ച് വിവാഹത്തിന് വരാമെന്ന് വാഗ്ദാനം നൽകി യാത്രയായി. വിവാഹ ദിവസം, രാധയും ശിവനും തമ്മിലുള്ള ബന്ധവും അവരുടെ വേർപിരിയലിന് പിന്നിലെ കാരണങ്ങളും താൻ തിരിച്ചറിഞ്ഞുവെന്നും അന്ന് വിവാഹം കഴിക്കേണ്ടത് ഇരുവരും ആണെന്നും പ്രഖ്യാപിച്ച് അനിരുദ്ധൻ രാധാദേവിയെയും ശിവനെയും അത്ഭുതപ്പെടുത്തുന്നു. വിവാഹത്തിൽ പങ്കെടുക്കാൻ രാധയുടെ അമ്മയെയും അമ്മാവനെയും അവിടെ വരാൻ പോലും അനിരുദ്ധൻ ഏർപ്പാട് ചെയ്തിരുന്നു. അനിരുദ്ധൻ കുട്ടിയുമായി പോകുന്നു. ശിവനും രാധയും വിവാഹിതരായി.

താരനിര
 ക്ര.നം.  താരം വേഷം1ശ്രീനിവാസൻ  ഡോക്ടർ അനിരുദ്ധൻ2ശാന്തികൃഷ്ണ  രാധാദേവി3ജയറാം  ശിവൻ4ശാരി  രമ5ശരണ്യ  ഇന്ദു6കെ പി എ സി ലളിത  സത്യവതി ടീച്ചർ7ഇന്നസെന്റ്  തോറ്റ എം എൽ എ വിശ്വനാഥൻ8ഒടുവിൽ ഉണ്ണിക്കൃഷ്ണൻ  ബാലൻ9സുകുമാരി  രാധയുടെ അമ്മ മേലേപ്പറമ്പിൽ ലക്ഷ്മിയമ്മ10ഫിലോമിന  ഭൈരവി11മാമുക്കോയ  കമ്പൗണ്ടർ ഖാദർ12ബോബി കൊട്ടാരക്കര  രാമചന്ദ്രൻ13രാജൻ പാടൂർ  കണ്ടക്ടർ14പറവൂർ ഭരതൻ  വേലാണ്ടി15കൃഷ്ണൻകുട്ടി നായർ  പഴനിയാണ്ടി10ജഗദീഷ്  ഉൽപ്പലാക്ഷൻ11ശങ്കരാടി  രാധയുടെ അമ്മാവൻ ഗോപിനാഥൻ നായർ12ഡോ.റോഷൻ ബിജ്ലി  13തെസ്നി ഖാൻ  ശാരദ14കാലടി ഓമന  മേട്രൻ സരോജിനിയമ്മ15കനകലത  ദേവകി10മാസ്റ്റർ സുരേഷ്  11ജയരാജ് കോഴിക്കോട്  12കൃഷ്ണക്കുറുപ്പ് എൻ ബി  13ബേബി അശ്വതി  14കെ ടി സി അബ്ദുള്ള  15  

ഗാനങ്ങൾ
വരികൾ:കൈതപ്രം
ഈണം:  ജോൺസൺ
 നമ്പർ.  പാട്ട്  പാട്ടുകാർ   രാഗം  1  താരാഗണങ്ങൾക്കു താഴെയേശുദാസ്  2  കിലുകിലുക്കംപെട്ടികെ.ജെ. യേശുദാസ്  3  ഏകാകിയായ്യേശുദാസ്  4 താരാഗണങ്ങൾക്കു താഴെ കെ.എസ്. ചിത്ര 

 അവലംബം 

 പുറംകണ്ണികൾ 


PpKCO0FgwPw
വർഗ്ഗം:1991-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ
വർഗ്ഗം:ജയറാം അഭിനയിച്ച മലയാളചലച്ചിത്രങ്ങൾ
വർഗ്ഗം:കൈതപ്രം-ജോൺസൺ ഗാനങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:കൈതപ്രത്തിന്റെ ഗാനങ്ങൾ
വർഗ്ഗം:കെ. രാജഗോപാൽ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:വിപിൻമോഹൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:ശ്രീനിവാസൻ അഭിനയിച്ച ചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ